title: Εκτελεστικός κανονισμός (ΕΕ) 2017/990 της Επιτροπής, της 12ης Ιουνίου 2017, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Bayerisches Bier (ΠΓΕ)]

text:
               13.6.2017

               EL

               Επίσημη Εφημερίδα της Ευρωπαϊκής Ένωσης

               L 149/57

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/990 ΤΗΣ ΕΠΙΤΡΟΠΉΣ
   της 12ης Ιουνίου 2017
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Bayerisches Bier (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 3 στοιχείο α),
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γερμανίας για την έγκριση τροποποιήσεων των προδιαγραφών της προστατευόμενης γεωγραφικής ένδειξης (ΠΓΕ) «Bayerisches Bier», η οποία καταχωρίστηκε δυνάμει του κανονισμού (ΕΚ) αριθ. 1347/2001 του Συμβουλίου (2).

               (2)

               Δεδομένου ότι οι εν λόγω τροποποιήσεις δεν ήταν ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης στην Επίσημη Εφημερίδα της Ευρωπαϊκής Ένωσης
                   (3) όπως απαιτείται από το άρθρο 50 παράγραφος 2 του κανονισμού (ΕΕ) αριθ. 1151/2012.

               (3)

               Στις 22 Φεβρουαρίου 2016, η Επιτροπή έλαβε κοινοποίηση ένστασης από τις Κάτω Χώρες. Η σχετική αιτιολογημένη δήλωση ένστασης ελήφθη από την Επιτροπή στις 19 Απριλίου 2016.

               (4)

               Θεωρώντας την ένσταση αυτή παραδεκτή, με επιστολή της 6ης Ιουνίου 2016, η Επιτροπή κάλεσε τη Γερμανία και τις Κάτω Χώρες να προβούν στις προβλεπόμενες διαβουλεύσεις κατά τη διάρκεια περιόδου τριών μηνών, ώστε να επιδιώξουν την επίτευξη συμφωνίας μεταξύ τους σύμφωνα με τις εσωτερικές τους διαδικασίες.

               (5)

               Η προθεσμία για τη διαβούλευση παρατάθηκε για τρεις επιπλέον μήνες.

               (6)

               Επιτεύχθηκε συμφωνία μεταξύ των μερών. Η Γερμανία κοινοποίησε τα αποτελέσματα της συμφωνίας στην Επιτροπή με επιστολή με ημερομηνία 4 Ιανουαρίου 2017.

               (7)

               Οι Κάτω Χώρες είχαν προβάλει την ένσταση ότι η τελευταία παράγραφος του τμήματος 5 του ενοποιημένου ενιαίου εγγράφου, όπως είχε δημοσιευθεί, η οποία ανέφερε ότι «Τα συμπεράσματα των θεσμικών οργάνων της ΕΕ στο πλαίσιο της απλοποιημένης διαδικασίας δήλωσης σχετικά με τον δεσμό μεταξύ του προϊόντος “Bayerisches Bier” και της φήμης του εξετάστηκαν και επιβεβαιώθηκαν από το Ευρωπαϊκό Δικαστήριο στην υπόθεση C-343/07», δεν πληρούσε τις απαιτήσεις για τροποποίηση βάσει του κανονισμού (ΕΕ) αριθ. 1151/2012 και των κανονισμών της Επιτροπής (ΕΕ) αριθ. 664/2014 (4) και 668/2014 (5).

               (8)

               Ο ενιστάμενος αιτιολόγησε την ένστασή του προβάλλοντας τα εξής επιχειρήματα: η αίτηση είναι ελλιπώς αιτιολογημένη ή δεν εξηγείται επαρκώς όσον αφορά την εισαγωγή της αμφισβητούμενης παραγράφου· η εν λόγω παράγραφος δεν περιλαμβάνει λεπτομερή στοιχεία που να αιτιολογούν το δεσμό με τη γεωγραφική περιοχή ενώ βρίσκεται στο τμήμα του ενιαίου εγγράφου που αφορά τον δεσμό· η εν λόγω παράγραφος είναι εσφαλμένη και παραπλανητική δεδομένου ότι, στην υπόθεση C-343/07, το Δικαστήριο της Ευρωπαϊκής Ένωσης ούτε εξέτασε ούτε επιβεβαίωσε αν πληρούται η ουσιαστική απαίτηση για άμεσο δεσμό με τη γεωγραφική περιοχή· η εν λόγω παράγραφος θα ζημίωνε την Bavaria NV καθώς θα μπορούσε να θέσει σε κίνδυνο την ύπαρξη των εμπορικών σημάτων «Bavaria» που ανήκουν και χρησιμοποιούνται από την Bavaria NV και τις θυγατρικές της εταιρείες.

               (9)

               Η Γερμανία συμφώνησε με την απαλοιφή της αμφισβητούμενης παραγράφου.

               (10)

               Βάσει των ανωτέρω, η Επιτροπή θεωρεί ότι η τροποποίηση θα πρέπει να εγκριθεί χωρίς να περιλαμβάνει την αμφισβητούμενη παράγραφο στο ενιαίο έγγραφο. Η ενοποιημένη έκδοση του ενιαίου εγγράφου θα πρέπει να δημοσιευθεί προς ενημέρωση,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνονται οι τροποποιήσεις των προδιαγραφών που έχουν δημοσιευθεί στην Επίσημη Εφημερίδα της Ευρωπαϊκής Ένωσης και αφορούν την ονομασία «Bayerisches Bier» (ΠΓΕ). Το ενημερωμένο ενιαίο έγγραφο εμφαίνεται στο παράρτημα II του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουνίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1347/2001 του Συμβουλίου, της 28ης Ιουνίου 2001, για τη συμπλήρωση του παραρτήματος του κανονισμού (ΕΚ) αριθ. 1107/96 της Επιτροπής σχετικά με την καταχώρηση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου. (ΕΕ L 182 της 5.7.2001, σ. 3.)

      (3)  ΕΕ C 390 της 24.11.2015, σ. 25.

      (4)  Κατ' εξουσιοδότηση κανονισμός (ΕΕ) αριθ. 664/2014 της Επιτροπής, της 18ης Δεκεμβρίου 2013, για τη συμπλήρωση του κανονισμού (EE) αριθ. 1151/2012 του Ευρωπαϊκού Κοινοβουλίου και του Συμβουλίου όσον αφορά τον καθορισμό των ενωσιακών συμβόλων για τις προστατευόμενες ονομασίες προέλευσης, τις προστατευόμενες γεωγραφικές ενδείξεις και τα εγγυημένα παραδοσιακά ιδιότυπα προϊόντα και όσον αφορά ορισμένους κανόνες σχετικά με την προέλευση, ορισμένους διαδικαστικούς κανόνες και ορισμένες πρόσθετες μεταβατικές διατάξεις (ΕΕ L 179 της 19.6.2014, σ. 17).

      (5)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).

      ΠΑΡΑΡΤΗΜΑ

         ΕΝΙΑΙΟ ΕΓΓΡΑΦΟ

         «BAYERISCHES BIER»

         Αριθ. ΕΕ: DE-PGI-0117-01220 – 4.4.2014

         ΠΟΠ ( )

         ΠΓΕ (X)

      1.   Ονομασία(-ες)

      «Bayerisches Bier»
      2.   Κράτος μέλος ή τρίτη χώρα

      Γερμανία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

      Κλάση 2.1. Μπίρες
      3.2.   Περιγραφή του προϊόντος για το οποίο ισχύει η ονομασία υπό 1

            Schankbier

      βυθοζύμωτη

                  % αρχική περιεκτικότητα σε γλεύκος

                  :

                  7,0 – 9,0

                  % περιεκτικότητα σε αλκοόλη κατ' όγκο

                  :

                  2,5 – 3,5

                  Χρώμα (EBC)

                  :

                  5 – 20 μονάδες

                  Πικρές ουσίες (EBC)

                  :

                  10 – 30 μονάδες

            με πλήρες σώμα, απαλή, αφρώδης μπίρα με μικρότερη περιεκτικότητα σε οινόπνευμα και σε θερμίδες κατ' όγκο από την «Vollbier» (διπλή μπίρα)

            Hell/Lager

      βυθοζύμωτη

                  % αρχική περιεκτικότητα σε γλεύκος

                  :

                  11,0 – 12,5

                  % περιεκτικότητα σε αλκοόλη κατ' όγκο

                  :

                  4,5 – 5,5

                  Χρώμα (EBC)

                  :

                  5 – 20 μονάδες

                  Πικρές ουσίες (EBC)

                  :

                  10 – 25 μονάδες

            ελαφρώς αρωματική, ελαφριά, με πλήρες σώμα, ήπια μπίρα

            Pils

      βυθοζύμωτη

                  % αρχική περιεκτικότητα σε γλεύκος

                  :

                  11,0 – 12,5

                  % περιεκτικότητα σε αλκοόλη κατ' όγκο

                  :

                  4,5 – 6,0

                  Χρώμα (EBC)

                  :

                  5 – 15 μονάδες

                  Πικρές ουσίες (EBC)

                  :

                  30 – 40 μονάδες

            ελαφρώς αψιά μπίρα με έντονη πικρή γεύση λυκίσκου

            Εξαγωγής

      βυθοζύμωτη

                  % αρχική περιεκτικότητα σε γλεύκος

                  :

                  12,0 – 13,5

                  % περιεκτικότητα σε αλκοόλη κατ' όγκο

                  :

                  4,5 – 6,0

                  Χρώμα (EBC)

                  :

                  5 – 65 μονάδες (ανοιχτόχρωμη – βαθύχρωμη)

                  Πικρές ουσίες (EBC)

                  :

                  15 – 35 μονάδες

            μπίρα με πλήρες σώμα και στρογγυλεμένη πικρή γεύση

            Dunkel

      βυθοζύμωτη

                  % αρχική περιεκτικότητα σε γλεύκος

                  :

                  11,0 – 14,0

                  % περιεκτικότητα σε αλκοόλη κατ' όγκο

                  :

                  4,5 – 6,0

                  Χρώμα (EBC)

                  :

                  40 – 65 μονάδες

                  Πικρές ουσίες (EBC)

                  :

                  15 – 35 μονάδες

            μπίρα με πλήρες σώμα και άρωμα βύνης

            Schwarzbier

      βυθοζύμωτη

                  % αρχική περιεκτικότητα σε γλεύκος

                  :

                  11,0 – 13,0

                  % περιεκτικότητα σε αλκοόλη κατ' όγκο

                  :

                  4,5 – 6,0

                  Χρώμα (EBC)

                  :

                  65 – 150 μονάδες

                  Πικρές ουσίες (EBC)

                  :

                  15 – 40 μονάδες

            μπίρα με άρωμα φρύξης, ελαφρύ άρωμα βύνης και πικρή γεύση λυκίσκου

            Märzen/Festbier

      βυθοζύμωτη

                  % αρχική περιεκτικότητα σε γλεύκος

                  :

                  13,0 – 14,5

                  % περιεκτικότητα σε αλκοόλη κατ' όγκο

                  :

                  5,0 – 6,5

                  Χρώμα (EBC)

                  :

                  7 – 40 μονάδες

                  Πικρές ουσίες (EBC)

                  :

                  12 – 45 μονάδες

            μπίρα με άρωμα βύνης και ελαφρώς πικρή γεύση λυκίσκου

            Bock

      βυθοζύμωτη

                  % αρχική περιεκτικότητα σε γλεύκος

                  :

                  16,0 – 18,0

                  % περιεκτικότητα σε αλκοόλη κατ' όγκο

                  :

                  6,0 – 8,5

                  Χρώμα (EBC)

                  :

                  7 – 120 μονάδες (ανοιχτόχρωμη – βαθύχρωμη)

                  Πικρές ουσίες (EBC)

                  :

                  15 – 40 μονάδες

            μπίρα με πλήρες σώμα, άρωμα βύνης και λεπτές νότες λυκίσκου

            Doppelbock

      βυθοζύμωτη

                  % αρχική περιεκτικότητα σε γλεύκος

                  :

                  18,0 – 21,0

                  % περιεκτικότητα σε αλκοόλη κατ' όγκο

                  :

                  7,0 – 9,5

                  Χρώμα (EBC)

                  :

                  10 – 150 μονάδες (ανοιχτόχρωμη – βαθύχρωμη)

                  Πικρές ουσίες (EBC)

                  :

                  15 – 35 μονάδες

            μπίρα με σαφώς πλήρη γεύση, άρωμα βύνης με ελαφριά νότα καραμέλας

            Weizenschankbier

      αφροζύμωτη

                  % αρχική περιεκτικότητα σε γλεύκος

                  :

                  7,0 – 9,0

                  % περιεκτικότητα σε αλκοόλη κατ' όγκο

                  :

                  2,5 – 3,5

                  Χρώμα (EBC)

                  :

                  7 – 30 μονάδες

                  Πικρές ουσίες (EBC)

                  :

                  5 – 20 μονάδες

            αφρώδης μπίρα με άρωμα μαγιάς

            Weizenbier

      αφροζύμωτη

                  % αρχική περιεκτικότητα σε γλεύκος

                  :

                  11,0 – 13,5

                  % περιεκτικότητα σε αλκοόλη κατ' όγκο

                  :

                  4,5 – 5,5

                  Χρώμα (EBC)

                  :

                  5 – 65 μονάδες (ανοιχτόχρωμη – βαθύχρωμη)

                  Πικρές ουσίες (EBC)

                  :

                  10 – 30 μονάδες

            φρουτώδης μπίρα με άρωμα σίτου και ελαφρύ άρωμα βύνης

            Kristallweizen

      αφροζύμωτη

                  % αρχική περιεκτικότητα σε γλεύκος

                  :

                  11,0 – 13,5

                  % περιεκτικότητα σε αλκοόλη κατ' όγκο

                  :

                  4,5 – 5,5

                  Χρώμα (EBC)

                  :

                  5 – 18 μονάδες

                  Πικρές ουσίες (EBC)

                  :

                  5 – 20 μονάδες

            ανθρακούχα μπίρα με άρωμα μαγιάς

            Rauchbier

      βυθοζύμωτη

                  % αρχική περιεκτικότητα σε γλεύκος

                  :

                  11,0 – 14,5

                  % περιεκτικότητα σε αλκοόλη κατ' όγκο

                  :

                  4,5 – 6,0

                  Χρώμα (EBC)

                  :

                  30 – 60 μονάδες

                  Πικρές ουσίες (EBC)

                  :

                  20 – 30 μονάδες

            μπίρα με πλήρες σώμα και γεύση καπνού

            Kellerbier/Zwickelbier

      βυθοζύμωτη

                  % αρχική περιεκτικότητα σε γλεύκος

                  :

                  11,0 – 13,5

                  % περιεκτικότητα σε αλκοόλη κατ' όγκο

                  :

                  4,5 – 6,0

                  Χρώμα (EBC)

                  :

                  5 – 60 μονάδες

                  Πικρές ουσίες (EBC)

                  :

                  10 – 35 μονάδες

            μπίρα με ελαφρώς πικρή γεύση λυκίσκου, μη διηθημένη, αντλούμενη από τον πυθμένα του βαρελιού, με χαμηλή περιεκτικότητα σε διοξείδιο του άνθρακα

            Eisbier/Icebier

      βυθοζύμωτη

                  % αρχική περιεκτικότητα σε γλεύκος

                  :

                  11,0 – 13,0

                  % περιεκτικότητα σε αλκοόλη κατ' όγκο

                  :

                  4,5 – 5,0

                  Χρώμα (EBC)

                  :

                  5 – 20 μονάδες

                  Πικρές ουσίες (EBC)

                  :

                  10 – 25 μονάδες

            μπίρα πολύ ήπια και μαλακή
      Για τις ως άνω τιμές ισχύουν τα περιθώρια ανοχής για τις αναλυτικές τιμές τα οποία προβλέπονται από τη νομοθεσία και αναγνωρίζονται από τις αρχές παρακολούθησης των τροφίμων στη Βαυαρία.
      3.3.   Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα)

      Χρησιμοποιούνται κυρίως τοπικής προέλευσης πρώτες ύλες (νερό, λυκίσκοι, βύνη) υψηλής ποιότητας προερχόμενες από τη Βαυαρία. Ο λυκίσκος και η βύνη που χρησιμοποιούνται παραδοσιακά ως πρώτες ύλες υπόκεινται σε συνεχείς ποιοτικούς ελέγχους διενεργούμενους από επιστημονικά ιδρύματα, όπως το Technische Universität München-Weihenstephan (Τεχνικό Πανεπιστήμιο Μονάχου-Weihenstephan).
      3.4.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Το σύνολο της διαδικασίας παραγωγής εκτελείται εντός της οριοθετημένης γεωγραφικής περιοχής.
      3.5.   Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία

      —
      3.6.   Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία

      Στην ετικέτα κάθε μπίρας αναφέρεται ένας από τους τύπους μπίρας που περιλαμβάνεται στο σημείο 3.2 μαζί με την ονομασία «Bayerisches Bier».
      4.   Συνοπτική οριοθέτηση της γεωγραφικής περιοχής

      Βαυαρία, υποδιαιρούμενη σε 7 διοικητικά διαμερίσματα.
      5.   Δεσμός με τη γεωγραφική περιοχή

      Η ποιότητα και η φήμη του προϊόντος «Bayerisches Bier» μπορεί να αποδοθεί στη ζυθοποιητική παράδοση αιώνων βάσει του Βαυαρικού Νόμου του 1516 περί καθαρότητας των ζύθων. Η διαδικασία παραγωγής που πρέπει να ακολουθείται διέπεται από τις διατάξεις της νομοθεσίας που θεσπίστηκαν τον 15ο αιώνα. Με την πάροδο των αιώνων, η τεχνογνωσία των ζυθοποιών της Βαυαρίας αναπτύχθηκε σε τέτοιο βαθμό ώστε να προκύψει μεγάλος αριθμός διαφορετικών συνταγών και έτσι να δημιουργηθεί μια μοναδική στον κόσμο ποικιλία τύπων μπίρας. Η Βαυαρία είναι η πατρίδα της μπίρας σίτου «Weizenbier» και φιλοξενεί το μεγαλύτερο στον κόσμο ζυθοποιείο παραγωγής μπίρας σίτου. Στο Weihenstephan εδρεύει ένας από τους πλέον φημισμένους οργανισμούς στον τομέα της ζυθοποιίας. Λόγω της μακρόχρονης ζυθοποιητικής παράδοσης, της μεγάλης ποικιλίας τύπων μπίρας που έχει προκύψει και της χρήση πρώτων υλών υψηλής ποιότητας προερχόμενων κυρίως από τη Βαυαρία, οι καταναλωτές εκτιμούν ιδιαιτέρως το προϊόν «Bayerisches Bier».

         Παραπομπή στη δημοσίευση των προδιαγραφών

      (άρθρο 6 παράγραφος 1 δεύτερο εδάφιο του παρόντος κανονισμού)
      http://register.dpma.de/DPMAregister/geo/detail.pdfdownload/40790


title: Εκτελεστικός κανονισμός (ΕΕ) 2015/1110 της Επιτροπής, της 8ης Ιουλίου 2015, σχετικά με τον καθορισμό του συντελεστή κατανομής που εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής, οι οποίες υποβάλλονται από τις 26 Ιουνίου έως τις 3 Ιουλίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 969/2006 για τον αραβόσιτο

text:
               9.7.2015

               EL

               Επίσημη Εφημερίδα της Ευρωπαϊκής Ένωσης

               L 181/80

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1110 ΤΗΣ ΕΠΙΤΡΟΠΉΣ
   της 8ης Ιουλίου 2015
   σχετικά με τον καθορισμό του συντελεστή κατανομής που εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής, οι οποίες υποβάλλονται από τις 26 Ιουνίου έως τις 3 Ιουλίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 969/2006 για τον αραβόσιτο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 969/2006 της Επιτροπής (2) άνοιξε ετήσια δασμολογική ποσόστωση εισαγωγής 277 988 τόνων αραβοσίτου (αύξων αριθμός 09.4131).

               (2)

               Το άρθρο 2 παράγραφος 1 του κανονισμού (ΕΚ) αριθ. 969/2006 καθόρισε σε 138 994 τόνους την ποσότητα της υποπεριόδου αριθ. 2 για την περίοδο από την 1η Ιουλίου έως τις 31 Δεκεμβρίου 2015.

               (3)

               Οι ποσότητες τις οποίες αφορούν οι αιτήσεις πιστοποιητικών εισαγωγής οι οποίες υποβλήθηκαν από τις 26 Ιουνίου 2015 και ώρα 13.00 έως τις 3 Ιουλίου 2015 και ώρα 13.00, ώρα Βρυξελλών, υπερβαίνουν τις διαθέσιμες ποσότητες. Ως εκ τούτου, πρέπει να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμόζεται στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (4)

               Κρίνεται επίσης σκόπιμο να μην εκδίδονται πλέον πιστοποιητικά εισαγωγής στο πλαίσιο του κανονισμού (ΕΚ) αριθ. 969/2006 για την τρέχουσα περίοδο ποσόστωσης.

               (5)

               Για να εξασφαλιστεί η αποτελεσματικότητα του μέτρου, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις ποσότητες τις οποίες αφορούν οι αιτήσεις πιστοποιητικών εισαγωγής στο πλαίσιο της ποσόστωσης που αναφέρεται στο άρθρο 2 παράγραφος 1 του κανονισμού (ΕΚ) αριθ. 969/2006 (αύξων αριθμός 09.4131), που υποβάλλονται από τις 26 Ιουνίου 2015 και ώρα 13.00 έως τις 3 Ιουλίου 2015 και ώρα 13.00, ώρα Βρυξελλών, εφαρμόζεται συντελεστής κατανομής 77,459146 %.
   2.   Η υποβολή νέων αιτήσεων πιστοποιητικών στο πλαίσιο της ποσόστωσης που αναφέρεται στο άρθρο 2 παράγραφος 1 του κανονισμού (ΕΚ) αριθ. 969/2006 (αύξων αριθμός 09.4131) αναστέλλεται από τις 3 Ιουλίου 2015 και ώρα 13.00, ώρα Βρυξελλών, για την τρέχουσα περίοδο ποσόστωσης.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 969/2006 της Επιτροπής, της 29ης Ιουνίου 2006, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή αραβοσίτου προέλευσης τρίτων χωρών (ΕΕ L 176 της 30.6.2006, σ. 44).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).


title: Εκτελεστικός κανονισμός (ΕΕ) 2015/888 της Επιτροπής, της 29ης Μαΐου 2015, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Arroz Carolino do Baixo Mondego (ΠΓΕ)]

text:
               11.6.2015

               EL

               Επίσημη Εφημερίδα της Ευρωπαϊκής Ένωσης

               L 146/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/888 ΤΗΣ ΕΠΙΤΡΟΠΉΣ
   της 29ης Μαΐου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Arroz Carolino do Baixo Mondego (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Πορτογαλία για την καταχώριση της ονομασίας «Arroz Carolino do Baixo Mondego» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Arroz Carolino do Baixo Mondego» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Arroz Carolino do Baixo Mondego» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.6 — Φρούτα, λαχανικά και δημητριακά, νωπά ή μεταποιημένα του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Μαΐου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 25 της 24.1.2015, σ. 18.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 1128/2012 της Επιτροπής, της 26ης Νοεμβρίου 2012 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               1.12.2012

               EL

               Επίσημη Εφημερίδα της Ευρωπαϊκής Ένωσης

               L 331/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1128/2012 ΤΗΣ ΕΠΙΤΡΟΠΉΣ
   της 26ης Νοεμβρίου 2012
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδουν οι τελωνειακές αρχές των κρατών μελών και δεν συμφωνούν με τον παρόντα κανονισμό μπορούν να συνεχίσουν να αποτελούν αντικείμενο επίκλησης για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Νοεμβρίου 2012.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Φύλλο (αποκαλούμενο «υδατοστεγές κόντρα-πλακέ» - πολύστρωτο αντικολλητό φύλλο) κατασκευασμένο από δεκατρία φύλλα ξυλείας συγκολλημένα μεταξύ τους με κόλλα ανθεκτική σε βραστό νερό. Τα φύλλα είναι διατεταγμένα έτσι ώστε τα «νερά» των επάλληλων στρωμάτων να σχηματίζουν γωνία μεταξύ τους.
                  Τα εσωτερικά φύλλα έχουν πάχος μικρότερο από 2 mm. Τα δύο εξωτερικά φύλλα έχουν πάχος μικρότερο από 1 mm και είναι κατασκευασμένα από λεύκα καλυμμένη από στρώμα πολυμερούς για μόνωση.
                  Η πυκνότητα του φύλλου είναι 0,5 g/cm3.
                  Το φύλλο χρησιμοποιείται στις κατασκευές, π.χ. ως ξυλότυπος για σκυρόδεμα.

                  4412 32 10

                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ), καθώς και από το κείμενο των κωδικών ΣΟ 4412, 4412 32 και 4412 32 10.
                  Αποκλείεται η κατάταξη στην κλάση 4413 ως πυκνωμένη ξυλεία δεδομένου ότι το φύλλο δεν έχει υποστεί χημική ή φυσική κατεργασία προς αύξηση της πυκνότητας ή της σκληρότητάς του και προς βελτίωση της μηχανικής αντοχής ή της αντίστασής του σε χημικούς ή ηλεκτρικούς παράγοντες (βλ. επίσης τις επεξηγηματικές σημειώσεις του ΕΣ για την κλάση 4413).
                  Δεδομένου ότι το φύλλο αποτελείται από διάφορα φύλλα ξυλείας κολλημένα και διατεταγμένα ώστε τα «νερά» των επάλληλων στρωμάτων να σχηματίζουν γωνία μεταξύ τους, θεωρείται ως «κόντρα-πλακέ» (πολύστρωτο αντικολλητό φύλλο ξυλείας (βλ. επίσης τις επεξηγηματικές σημειώσεις του ΕΣ για την κλάση 4412, σημείο 1).
                  Το φύλλο πρέπει επομένως να καταταχθεί στον κωδικό ΣΟ 4412 32 10 ως άλλη ξυλεία σε φύλλα πολύστρωτα αντικολλητά (κόντρα πλακέ), που έχει τουλάχιστον ένα εξωτερικό επιμέρους φύλλο (πτυχή) από ξυλεία άλλη των κωνοφόρων.


title: Εκτελεστικός κανονισμός (ΕΕ) αριθ. 365/2014 της Επιτροπής, της 7ης Απριλίου 2014 , σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               11.4.2014

               EL

               Επίσημη Εφημερίδα της Ευρωπαϊκής Ένωσης

               L 108/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 365/2014 ΤΗΣ ΕΠΙΤΡΟΠΉΣ
   της 7ης Απριλίου 2014
   σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, εφεξής καλούμενη «συνδυασμένη ονοματολογία», η οποία παρατίθεται στο παράρτημα I του εν λόγω κανονισμού.

               (2)

               Για λόγους ασφάλειας δικαίου, είναι αναγκαίο να αποσαφηνιστεί το πεδίο εφαρμογής της συνδυασμένης ονοματολογίας όσον αφορά τις διακρίσεις 0408 11 και 0408 19, που καλύπτουν τους «κρόκους αυγών».

               (3)

               Ο όρος «αλλιώς διατηρημένα» στο κείμενο της κλάσης 0408 θα πρέπει, για τους σκοπούς των διακρίσεων 0408 11 και 0408 19, να καλύπτει τη χρήση περιορισμένων ποσοτήτων αλατιού ή χημικών ουσιών για σκοπούς διατήρησης, εφόσον το αλάτι ή οι χημικές ουσίες δεν επηρεάζουν τον χαρακτήρα αυτών των προϊόντων. Το αλάτι ή οι χημικές ουσίες δεν θα πρέπει να χρησιμοποιούνται σε ποσότητα υψηλότερη από αυτή που είναι αναγκαία για να επιτευχθεί η διατήρηση των προϊόντων, λαμβανομένων υπόψη των συνήθως χρησιμοποιούμενων μεθόδων παραγωγής των προϊόντων των διακρίσεων 0408 11 και 0408 19. Κατά κανόνα, ποσότητα αλατιού έως 12 % κατά βάρος ή μικρές ποσότητες άλλων συντηρητικών δεν μεταβάλλουν τον χαρακτήρα των κρόκων αυγών και μπορούν να γίνουν αποδεκτές στις διακρίσεις 0408 11 και 0408 19.

               (4)

               Για τον λόγο αυτό θα πρέπει να προστεθεί νέα συμπληρωματική σημείωση στο δεύτερο μέρος κεφάλαιο 4 της συνδυασμένης ονοματολογίας, ώστε να διασφαλιστεί η ομοιόμορφη ερμηνεία σε ολόκληρη την Ένωση.

               (5)

               Συνεπώς, θα πρέπει να τροποποιηθεί αναλόγως το παράρτημα I του κανονισμού (ΕΟΚ) αριθ. 2658/87.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο δεύτερο μέρος κεφάλαιο 4 της συνδυασμένης ονοματολογίας που παρατίθεται στο παράρτημα I του κανονισμού (ΕΟΚ) αριθ. 2658/87, προστίθεται η ακόλουθη συμπληρωματική σημείωση 2:

                  «2.

                  Για τους σκοπούς των διακρίσεων 0408 11 και 0408 19, ισχύουν τα ακόλουθα:
                  Ο όρος “αλλιώς διατηρημένα” ισχύει και για τους κρόκους αυγών με περιορισμένες ποσότητες άλατος (γενικά, ποσότητα έως περίπου 12 % κατά βάρος) ή μικρές ποσότητες χημικών ουσιών που προστίθενται για σκοπούς διατήρησης, υπό τον όρο ότι πληρούνται και οι δύο ακόλουθες προϋποθέσεις:

                              i)

                              τα προϊόντα διατηρούν τον χαρακτήρα των κρόκων αυγών των διακρίσεων 0408 11 και 0408 19·

                              ii)

                              το αλάτι ή οι χημικές ουσίες δεν μπορούν να χρησιμοποιούνται σε ποσότητα υψηλότερη από αυτή που είναι αναγκαία για τη διατήρηση των προϊόντων.».

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Απριλίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.


title: Εκτελεστικός κανονισμός (ΕΕ) 2017/1488 της Επιτροπής, της 18ης Αυγούστου 2017, για τη 274η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

text:
               19.8.2017

               EL

               Επίσημη Εφημερίδα της Ευρωπαϊκής Ένωσης

               L 215/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1488 ΤΗΣ ΕΠΙΤΡΟΠΉΣ
   της 18ης Αυγούστου 2017
   για τη 274η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

               (2)

               Στις 9 Αυγούστου 2017 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει μία καταχώριση στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Αυγούστου 2017.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Στο παράρτημα I του κανονισμού (ΕΚ) αριθ. 881/2002, υπό τον τίτλο «Φυσικά πρόσωπα», τα στοιχεία ταυτοποίησης για την καταχώριση:

         «Rustam Magomedovich Aselderov (πρωτότυπη γραφή: Рустам Магомедович Асельдеров) (άλλως α) Abu Muhammad (πρωτότυπη γραφή: Абу Мухаммад), β) Abu Muhammad Al-Kadari (πρωτότυπη γραφή: Абу Мухаммад Аль-Кадари), γ) Muhamadmuhtar (πρωτότυπη γραφή: Мухамадмухтар). Ημερομηνία γέννησης: 9.3.1981. Τόπος γέννησης: Χωριό Iki-Burul, επαρχία Iki-Burulskiy, Δημοκρατία της Καλμίκια, Ρωσική Ομοσπονδία. Ιθαγένεια: Ρωσικής Ομοσπονδίας. Αριθ. διαβατηρίου: Ρωσικό διαβατήριο 8208 αριθ. 555627, εκδοθέν από το γραφείο Leninskiy, διεύθυνση της Ομοσπονδιακής Υπηρεσίας Μετανάστευσης της Ρωσικής Ομοσπονδίας για τη Δημοκρατία του Νταγκεστάν. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 12.12.2016.»

      αντικαθίστανται από τα εξής:

         «Rustam Magomedovich Aselderov (πρωτότυπη γραφή: Рустам Магомедович Асельдеров) (άλλως α) Abu Muhammad (πρωτότυπη γραφή: Абу Мухаммад), β) Abu Muhammad Al-Kadari (πρωτότυπη γραφή: Абу Мухаммад Аль-Кадари), γ) Muhamadmuhtar (πρωτότυπη γραφή: Мухамадмухтар). Ημερομηνία γέννησης: 9.3.1981. Τόπος γέννησης: Χωριό Iki-Burul, επαρχία Iki-Burulskiy, Δημοκρατία της Καλμίκια, Ρωσική Ομοσπονδία. Ιθαγένεια: Ρωσικής Ομοσπονδίας. Αριθ. διαβατηρίου: Ρωσικό διαβατήριο 8208 αριθ. 555627, εκδοθέν από το γραφείο Leninskiy, διεύθυνση της Ομοσπονδιακής Υπηρεσίας Μετανάστευσης της Ρωσικής Ομοσπονδίας για τη Δημοκρατία του Νταγκεστάν. Άλλες πληροφορίες: Σκοτώθηκε στις 3 Δεκεμβρίου 2016 στη Makhachkala, Δημοκρατία του Νταγκεστάν, Ρωσική Ομοσπονδία. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 12.12.2016»


title: Εκτελεστικός κανονισμός (ΕΕ) 2015/1202 της Επιτροπής, της 22ας Ιουλίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               23.7.2015

               EL

               Επίσημη Εφημερίδα της Ευρωπαϊκής Ένωσης

               L 195/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1202 ΤΗΣ ΕΠΙΤΡΟΠΉΣ
   της 22ας Ιουλίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10, 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/899 της Επιτροπής, της 8ης Ιουνίου 2016, σχετικά με τη χορήγηση άδειας για τη χρήση της 6-φυτάσης που παράγεται από Trichoderma reesei (ATCC SD-6528) ως πρόσθετης ύλης ζωοτροφών για όλα τα είδη πουλερικών και όλα τα χοιροειδή (εκτός από τα θηλάζοντα χοιρίδια) [κάτοχος της άδειας: Danisco (UK) Ltd] (Κείμενο που παρουσιάζει ενδιαφέρον για τον ΕΟΧ)

text:
               9.6.2016

               EL

               Επίσημη Εφημερίδα της Ευρωπαϊκής Ένωσης

               L 152/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/899 ΤΗΣ ΕΠΙΤΡΟΠΉΣ
   της 8ης Ιουνίου 2016
   σχετικά με τη χορήγηση άδειας για τη χρήση της 6-φυτάσης που παράγεται από Trichoderma reesei (ATCC SD-6528) ως πρόσθετης ύλης ζωοτροφών για όλα τα είδη πουλερικών και όλα τα χοιροειδή (εκτός από τα θηλάζοντα χοιρίδια) [κάτοχος της άδειας: Danisco (UK) Ltd]
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας για την 6-φυτάση που παράγεται από Trichoderma reesei (ATCC SD-6528). Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά την έγκριση της 6-φυτάσης που παράγεται από Trichoderma reesei (ATCC SD-6528) ως πρόσθετης ύλης ζωοτροφών για είδη πουλερικών και χοιροειδή, η οποία θα πρέπει να ταξινομείται στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότηση που εξέδωσε στις 22 Οκτωβρίου 2015 (2), κατέληξε στο συμπέρασμα ότι, υπό τις προτεινόμενες συνθήκες χρήσης, η 6-φυτάση που παράγεται από Trichoderma reesei (ATCC SD-6528) δεν έχει δυσμενείς επιπτώσεις στην υγεία των ζώων, την ανθρώπινη υγεία και το περιβάλλον και ότι είναι αποτελεσματική για τη βελτίωση της συγκράτησης του φωσφόρου στα κοτόπουλα και τις γαλοπούλες προς πάχυνση, τις όρνιθες ωοπαραγωγής, τα απογαλακτισμένα χοιρίδια, τους χοίρους προς πάχυνση και τις χοιρομητέρες στη συνιστώμενη δόση. Η Αρχή κατέληξε επίσης στο συμπέρασμα ότι η ως άνω διαπίστωση μπορεί να παρεκταθεί στα δευτερεύοντα είδη πουλερικών και στα δευτερεύοντα χοιροειδή. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Επιπλέον, η Αρχή επαλήθευσε την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση της 6-φυτάσης που παράγεται από Trichoderma reesei (ATCC SD-6528) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, θα πρέπει να εγκριθεί η χρήση του εν λόγω παρασκευάσματος όπως διευκρινίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα και το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας» εγκρίνεται ως πρόσθετη ύλη στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουνίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  EFSA Journal 2015·13(11):4275.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου ισχύος της άδειας

                  Μονάδες δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κατηγορία: Ζωοτεχνικές πρόσθετες ύλες. Λειτουργική ομάδα: βελτιωτικά της πεπτικότητας

                  4a24

                  Danisco (UK) Ltd

                  6-φυτάση EC 3.1.3.26

                     Σύνθεση πρόσθετης ύλης

                  Παρασκεύασμα 6-φυτάσης που παράγεται από Trichoderma reesei (ATCC SD-6528) με ελάχιστη δραστικότητα 15 000  U (1)/g.
                  Σε υγρή μορφή

                     Χαρακτηρισμός της δραστικής ουσίας

                  6-φυτάση (EC 3.1.3.26) που παράγεται από Trichoderma reesei (ATCC SD-6528)

                     Αναλυτική μέθοδος
                      (2)

                  Για την ποσοτικοποίηση της δραστικότητας της 6-φυτάσης στην πρόσθετη ύλη ζωοτροφών:

                              —

                              χρωματομετρική μέθοδος η οποία βασίζεται στην ενζυμική αντίδραση της φυτάσης επί του φυτικού οξέος.

                        Για την ποσοτικοποίηση της δραστικότητας της 6-φυτάσης σε προμείγματα και ζωοτροφές:

                              —

                              χρωματομετρική μέθοδος η οποία βασίζεται στην ενζυμική αντίδραση της φυτάσης επί του φυτικού οξέος — EN ISO 30024.

                  Όλα τα είδη πουλερικών
                  Όλα τα χοιροειδή (εκτός από τα θηλάζοντα χοιρίδια)

                  —

                  250 U

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα έναντι σχηματισμού συσφαιρωμάτων.

                              2.

                              Μέγιστη συνιστώμενη δόση: 2 000  U/kg ζωοτροφής.

                              3.

                              Για τους χρήστες της πρόσθετης ύλης και των προμειγμάτων σε μια επιχείρηση ζωοτροφών, θα πρέπει να προβλέπονται επιχειρησιακές διαδικασίες και κατάλληλα οργανωτικά μέτρα, προκειμένου να αντιμετωπίζονται οι κίνδυνοι από εισπνοή, δερματική επαφή ή επαφή με τους οφθαλμούς. Όταν η έκθεση του δέρματος, των αναπνευστικών οδών ή των οφθαλμών δεν είναι δυνατόν να περιοριστεί σε αποδεκτά επίπεδα με την εφαρμογή των εν λόγω διαδικασιών και μέτρων, η πρόσθετη ύλη και τα προμείγματα πρέπει να χρησιμοποιούνται με κατάλληλα μέσα ατομικής προστασίας.

                  29 Ιουνίου 2026

         (1)  1 U είναι η ποσότητα ενζύμου που ελευθερώνει 1 μικρογραμμομόριο ανόργανου φωσφορικού άλατος σε ένα λεπτό από υπόστρωμα φυτικού νατρίου σε pH 5,5 και θερμοκρασία 37 °C.

         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) αριθ. 495/2011 της Επιτροπής, της 20ής Μαΐου 2011 , για την τροποποίηση του κανονισμού (ΕΚ) αριθ. 109/2007 όσον αφορά τη σύνθεση πρόσθετης ύλης ζωοτροφών «νατριούχος μονενσίνη» (monensin sodium)  Κείμενο που παρουσιάζει ενδιαφέρον για τον ΕΟΧ

text:
               21.5.2011

               EL

               Επίσημη Εφημερίδα της Ευρωπαϊκής Ένωσης

               L 134/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 495/2011 ΤΗΣ ΕΠΙΤΡΟΠΉΣ
   της 20ής Μαΐου 2011
   για την τροποποίηση του κανονισμού (ΕΚ) αριθ. 109/2007 όσον αφορά τη σύνθεση πρόσθετης ύλης ζωοτροφών «νατριούχος μονενσίνη» (monensin sodium)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη δυνατότητα τροποποίησης της άδειας μιας πρόσθετης ύλης ζωοτροφών κατόπιν σχετικής αίτησης του κατόχου της άδειας και γνωμοδότησης της Ευρωπαϊκής Αρχής για την Ασφάλεια των Τροφίμων («η Αρχή»).

               (2)

               Η χρήση της νατριούχου μονενσίνης, που ανήκει στην ομάδα των αντικοκκιδωτικών και ιστομονοστατικών, εγκρίθηκε για δέκα έτη ως πρόσθετη ύλη ζωοτροφών για κοτόπουλα προς πάχυνση και γαλοπούλες με τον κανονισμό (ΕΚ) αριθ. 109/2007 της Επιτροπής (2).

               (3)

               Ο κάτοχος της άδειας υπέβαλε αίτηση για την τροποποίηση της νατριούχου μονενσίνης όσον αφορά πρόσθετη σύνθεση της εν λόγω πρόσθετης ύλης ζωοτροφών. Υποβλήθηκαν τα σχετικά στοιχεία για την υποστήριξη της αίτησης.

               (4)

               Η Αρχή, στη γνώμη που εξέδωσε στις 1 Φεβρουαρίου 2011 (3), κατέληξε στο συμπέρασμα ότι η χρήση του νέου αυτού σκευάσματος της πρόσθετης ύλης σε κοτόπουλα προς πάχυνση και γαλοπούλες δεν αναμένεται να δημιουργήσει επιπλέον ανησυχίες για την υγεία των ζώων, την υγεία του ανθρώπου ή το περιβάλλον και είναι αποτελεσματική για την καταπολέμηση της κοκκιδίωσης. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών σε ζωοτροφές, η οποία υποβλήθηκε από το εργαστήριο αναφοράς για τις πρόσθετες ύλες ζωοτροφών που συστάθηκε με τον κανονισμό (ΕΚ) αριθ. 1831/2003.

               (5)

               Οι όροι που προβλέπονται στο άρθρο 5 του κανονισμού (ΕΚ) αριθ. 1831/2003 πληρούνται.

               (6)

               Ως εκ τούτου, ο κανονισμός (ΕΚ) αριθ. 109/2007 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 109/2007 αντικαθίσταται από το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 31 της 6.2.2007, σ. 6.

      (3)  EFSA Journal 2011· 9(2):2009.

      ΠΑΡΑΡΤΗΜΑ

            «ΠΑΡΑΡΤΗΜΑ

                        Αριθμός αναγνώρισης της πρόσθετης ύλης

                        Όνομα του κατόχου της άδειας

                        Πρόσθετη ύλη
                        (εμπορική ονομασία)

                        Σύνθεση, χημικός τύπος, περιγραφή, μέθοδος ανάλυσης

                        Είδος ή κατηγορία ζώου

                        Μέγιστη ηλικία

                        Ελάχιστη περιεκτικότητα

                        Μέγιστη περιεκτικότητα

                        Άλλες διατάξεις

                        Λήξη της περιόδου ισχύος της άδειας

                        Προσωρινά ανώτατα όρια καταλοίπων (ΑΟΚ) στα σχετικά τρόφιμα ζωικής προέλευσης

                        mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                           Κοκκιδιοστατικά και ιστομονοστατικά

                        51701

                        Huvepharma NV Belgium

                        Νατριούχος μονενσίνη
                        (Coxidin)

                                       Σύνθεση πρόσθετης ύλης

                                                Νατριούχος μονενσίνη τεχνικής καθαρότητας που ισοδυναμεί με δραστηριότητα μονενσίνης: 25 %

                                                Περλίτης: 15 % - 20 %

                                                Πίτυρα σιταριού 55-60 %

                                       Δραστική ουσία

                                    C36H61O11Na
                                    Μετά νατρίου άλας πολυαιθέρα μονοκαρβοξυλικού οξέος παραγόμενο από Streptomyces cinnamonnensis, 28682, LMG S-19095 σε μορφή σκόνης.
                                    Αναλογία σύνθεσης

                                                Μονενσίνη A: όχι λιγότερο από 90 %

                                                Μονενσίνη A + Β: όχι λιγότερο από 95 %

                                                Μονενσίνη C:0,2-0,3 %

                                       Αναλυτική μέθοδος
                                        (1)

                                    Μέθοδος χαρακτηρισμού της δραστικής ουσίας: υγρή χρωματογραφία υψηλής απόδοσης (HPLC) με παραγώγιση μετά τη στήλη και με φασματοφωτομετρία υπεριώδους (UV) (λ = 520 nm).

                        Κοτόπουλα προς πάχυνση

                        —

                        100

                        125

                                    1.

                                    Απαγορεύεται η χορήγηση τουλάχιστον μία ημέρα πριν από τη σφαγή.

                                    2.

                                    Η πρόσθετη ύλη μπορεί να ενσωματωθεί σε σύνθετες ζωοτροφές υπό μορφή προμείγματος.

                                    3.

                                    Μέγιστη επιτρεπόμενη δόση νατριούχου μονενσίνης σε συμπληρωματικές ζωοτροφές:

                                                —

                                                625 mg/kg για κοτόπουλα προς πάχυνση

                                                —

                                                500 mg/kg για γαλοπούλες.

                                    4.

                                    Η νατριούχος μονενσίνη δεν θα αναμειγνύεται με άλλα κοκκιδιοστατικά·

                                    5.

                                    Οι οδηγίες χρήσης πρέπει να αναφέρουν:
                                    “Επικίνδυνο για τα ιπποειδή. Η ζωοτροφή αυτή περιέχει ιονοφόρο: η ταυτόχρονη χορήγησή της με τιαμουλίνη πρέπει να αποφεύγεται, ενώ ενδείκνυται η παρακολούθηση για πιθανές παρενέργειες κατά την παράλληλη χρήση με άλλες φαρμακευτικές ουσίες”.

                                    6.

                                    Να χρησιμοποιείται κατάλληλη προστατευτική ενδυμασία, γάντια και συσκευή προστασίας ματιών/προσώπου. Σε περίπτωση μη επαρκούς αερισμού, χρησιμοποιείτε κατάλληλη αναπνευστική συσκευή.

                        6.2.2017

                        25 μg νατριούχου μονενσίνης/kg υγρού δέρματος + λιπωδών ιστών.
                        8 μg νατριούχου μονενσίνης/kg υγρού ήπατος, νεφρών και μυών.

                        Γαλοπούλες

                        16 εβδομάδες

                        60

                        100

                        51701

                        Huvepharma NV Belgium

                        Νατριούχος μονενσίνη
                        (Coxidin)

                                       Σύνθεση πρόσθετης ύλης

                                                Νατριούχος μονενσίνη τεχνικής καθαρότητας που ισοδυναμεί με δραστηριότητα μονενσίνης: 25 %

                                                Περλίτης: 15 % - 20 %

                                                Ανθρακικό ασβέστιο: qs.100 %

                                       Δραστική ουσία

                                    C36H61O11Na
                                    Μετά νατρίου άλας πολυαιθέρα μονοκαρβοξυλικού οξέος παραγόμενο από Streptomyces cinnamonnensis, 28682, LMG S-19095 σε μορφή σκόνης.
                                    Αναλογία σύνθεσης

                                                Μονενσίνη A: όχι λιγότερο από 90 %

                                                Μονενσίνη A + Β: όχι λιγότερο από 95 %

                                                Μονενσίνη C: 0,2-0,3 %

                                       Αναλυτική μέθοδος
                                        (1)

                                    Μέθοδος χαρακτηρισμού της δραστικής ουσίας: υγρή χρωματογραφία υψηλής απόδοσης (HPLC) με παραγώγιση μετά τη στήλη και με ανίχνευση UV-VIS (EN ISO πρότυπη μέθοδος 14183:2008).

                        Κοτόπουλα προς πάχυνση

                        —

                        100

                        125

                                    1.

                                    Απαγορεύεται η χορήγηση τουλάχιστον μία ημέρα πριν από τη σφαγή.

                                    2.

                                    Η πρόσθετη ύλη μπορεί να ενσωματωθεί σε σύνθετες ζωοτροφές υπό μορφή προμείγματος.

                                    3.

                                    Η νατριούχος μονενσίνη δεν θα αναμειγνύεται με άλλα κοκκιδιοστατικά·

                                    4.

                                    Οι οδηγίες χρήσης πρέπει να αναφέρουν:
                                    “Επικίνδυνο για τα ιπποειδή. Η ζωοτροφή αυτή περιέχει ιονοφόρο: η ταυτόχρονη χορήγησή της με τιαμουλίνη πρέπει να αποφεύγεται, ενώ ενδείκνυται η παρακολούθηση για πιθανές παρενέργειες κατά την παράλληλη χρήση με άλλες φαρμακευτικές ουσίες”.

                                    5.

                                    Να χρησιμοποιείται κατάλληλη προστατευτική ενδυμασία, γάντια και συσκευή προστασίας ματιών/προσώπου. Σε περίπτωση μη επαρκούς αερισμού, χρησιμοποιείτε κατάλληλη αναπνευστική συσκευή.

                        10.6.2021

                        25 μg νατριούχου μονενσίνης/kg υγρού δέρματος + λιπωδών ιστών.
                        8 μg νατριούχου μονενσίνης/kg υγρού ήπατος, νεφρών και μυών.

                        Γαλοπούλες

                        16 εβδομάδες

                        60

                        100

         (1)  Περισσότερες πληροφορίες σχετικά με τις μεθόδους ανάλυσης διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: http://irmm.jrc.ec.europa.eu/EURLs/EURL_feed_additives/Pages/index.aspx»


title: Εκτελεστικός κανονισμός (ΕΕ) 2015/1368 της Επιτροπής, της 6ης Αυγούστου 2015, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις ενισχύσεις στον τομέα της μελισσοκομίας

text:
               8.8.2015

               EL

               Επίσημη Εφημερίδα της Ευρωπαϊκής Ένωσης

               L 211/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1368 ΤΗΣ ΕΠΙΤΡΟΠΉΣ
   της 6ης Αυγούστου 2015
   για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις ενισχύσεις στον τομέα της μελισσοκομίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 57 πρώτο εδάφιο στοιχεία α) και γ) και δεύτερο εδάφιο, και το άρθρο 223 παράγραφος 3,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (2), και ιδίως το άρθρο 58 παράγραφος 4 πρώτο εδάφιο στοιχείο β), το άρθρο 63 παράγραφος 5 δεύτερο εδάφιο και το άρθρο 64 παράγραφος 7 πρώτο εδάφιο στοιχείο α) και το άρθρο 64 παράγραφος 7 δεύτερο εδάφιο,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1308/2013 αντικατέστησε τον κανονισμό (ΕΚ) αριθ. 1234/2007 του Συμβουλίου (3) και θεσπίζει νέους κανόνες όσον αφορά τις ενισχύσεις στον τομέα της μελισσοκομίας. Επίσης, εξουσιοδοτεί την Επιτροπή να εκδίδει σχετικές κατ' εξουσιοδότηση και εκτελεστικές πράξεις. Προκειμένου να εξασφαλιστεί η ομαλή λειτουργία του καθεστώτος ενισχύσεων στο νέο νομικό πλαίσιο, ορισμένοι κανόνες πρέπει να θεσπίζονται μέσω των εν λόγω πράξεων. Οι εν λόγω πράξεις θα πρέπει να αντικαταστήσουν τον κανονισμό (ΕΚ) αριθ. 917/2004 της Επιτροπής (4). Ο εν λόγω κανονισμός καταργείται με τον κατ' εξουσιοδότηση κανονισμό (ΕΕ) 2015/1366 της Επιτροπής (5).

               (2)

               Το άρθρο 55 παράγραφος 1 του κανονισμού (ΕΕ) αριθ. 1308/2013 προβλέπει ότι τα κράτη μέλη μπορούν να καταρτίζουν τριετή εθνικά προγράμματα για τον τομέα της μελισσοκομίας («μελισσοκομικά προγράμματα»). Σύμφωνα με το άρθρο 55 παράγραφος 3 του κανονισμού (ΕΕ) αριθ. 1308/2013, τα κράτη μέλη που κάνουν χρήση αυτής της δυνατότητας θα πρέπει να εκπονήσουν μελέτη για τη διάρθρωση του τομέα της μελισσοκομίας στην επικράτειά τους, σε επίπεδο παραγωγής και εμπορίας. Είναι απαραίτητο να διευκρινιστούν τα στοιχεία τα οποία θα πρέπει να περιλαμβάνουν τα εν λόγω προγράμματα και οι μελέτες.

               (3)

               Τα μελισσοκομικά προγράμματα που προτείνονται από τα κράτη μέλη πρέπει να εγκριθούν από την Επιτροπή. Ως εκ τούτου, είναι αναγκαίο να καθοριστεί προθεσμία για την κοινοποίηση των προγραμμάτων από τα κράτη μέλη και διαδικασία για την έγκριση των προγραμμάτων από την Επιτροπή.

               (4)

               Δεδομένου ότι ο τομέας της μελισσοκομίας περιλαμβάνει μεγάλο αριθμό μικρών παραγωγών, τα μελισσοκομικά προγράμματα θα πρέπει να διατίθενται άμεσα στο κοινό από τα κράτη μέλη και την Επιτροπή, μετά την έγκρισή τους.

               (5)

               Για να υπάρξει ευελιξία στην εφαρμογή των προγραμμάτων μελισσοκομίας και να περιοριστεί ο διοικητικός φόρτος, τα κράτη μέλη θα πρέπει να είναι σε θέση να τροποποιήσουν τα μέτρα που περιλαμβάνονται σε αυτά κατά την εφαρμογή των προγραμμάτων αυτών, υπό την προϋπόθεση ότι δεν σημειώνεται υπέρβαση του συνολικού ανώτατου ορίου των ετήσιων προβλέψεων δαπανών και ότι η συνεισφορά της Ένωσης στη χρηματοδότηση των προγραμμάτων παραμένει ίση προς το 50 % των δαπανών που βαρύνουν τα κράτη μέλη. Ωστόσο, είναι σκόπιμο να θεσπιστούν διαδικαστικοί κανόνες για σημαντικές τροποποιήσεις του προγράμματος.

               (6)

               Τα κράτη μέλη θα πρέπει να παρακολουθούν την εφαρμογή των μελισσοκομικών προγραμμάτων. Η διαδικασία που εφαρμόζεται από τα κράτη μέλη για την παρακολούθηση των ελέγχων θα πρέπει να συνάδει με τις γενικές αρχές που καθορίζονται στο άρθρο 59 του κανονισμού (ΕΕ) αριθ. 1306/2013. Η διαδικασία αυτή θα πρέπει να κοινοποιείται από τα κράτη μέλη στην Επιτροπή μαζί με τα προγράμματα.

               (7)

               Για τον έλεγχο της τήρησης των όρων χορήγησης της ενωσιακής χρηματοδότησης, τα συμμετέχοντα κράτη μέλη θα πρέπει να διενεργούν διοικητικούς και επιτόπιους ελέγχους. Για τους επιτόπιους ελέγχους, τα κράτη μέλη θα πρέπει να εξασφαλίζουν ότι ελέγχεται τουλάχιστον το 5 % των αιτούντων ενίσχυση. Τα κράτη μέλη θα πρέπει να επιλέξουν το δείγμα ελέγχου από τον συνολικό πληθυσμό των αιτούντων, το οποίο περιλαμβάνει εν μέρει τυχαίο δείγμα, ώστε να προκύψει αντιπροσωπευτικό ποσοστό σφάλματος, και εν μέρει δείγμα με βάση ανάλυση κινδύνου, με στόχευση των τομέων όπου ο κίνδυνος σφαλμάτων είναι ο υψηλότερος.

               (8)

               Σύμφωνα με τους γενικούς κανόνες για την προστασία των οικονομικών συμφερόντων της Ένωσης, που καθορίζονται στα άρθρα 54, 58 και 63 του κανονισμού (ΕΕ) αριθ. 1306/2013, τα κράτη μέλη θα πρέπει να καθιερώσουν κατάλληλο σύστημα διορθώσεων και κυρώσεων για τις παρατυπίες που θα επιτρέπει την ανάκτηση κάθε αχρεωστήτως καταβληθέντος ποσού προσαυξημένο κατά τους τόκους που υπολογίζονται σύμφωνα με τον εκτελεστικό κανονισμό (ΕΕ) αριθ. 908/2014 της Επιτροπής (6). Το σύστημα αυτό θα πρέπει να κοινοποιείται από τα κράτη μέλη στην Επιτροπή μαζί με τα προγράμματα.

               (9)

               Το μελισσοκομικό έτος θα πρέπει να καλύπτει ένα χρονικό διάστημα που να επιτρέπει στα κράτη μέλη να διενεργούν τους ελέγχους όσον αφορά τα μέτρα στον τομέα της μελισσοκομίας.

               (10)

               Για την αξιολόγηση του αντίκτυπου των μελισσοκομικών προγραμμάτων, λαμβανομένης παράλληλα υπόψη της ανάγκης να περιοριστεί ο διοικητικός φόρτος στα κράτη μέλη και στον τομέα της μελισσοκομίας, είναι αναγκαίο τα κράτη μέλη να υποβάλλουν στην Επιτροπή ετήσια έκθεση εκτέλεσης με την περίληψη των δαπανών και των αποτελεσμάτων που επιτυγχάνονται με τη χρήση των δεικτών επιδόσεων για κάθε μέτρο του προγράμματος.

               (11)

               Η συνοχή μεταξύ των μέτρων των μελισσοκομικών προγραμμάτων και των προγραμμάτων αγροτικής ανάπτυξης βάσει του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (7) θα πρέπει να διασφαλίζεται κατά την εφαρμογή των μελισσοκομικών προγραμμάτων. Προς τον σκοπό αυτό, τα κράτη μέλη θα πρέπει να περιγράψουν στα μελισσοκομικά προγράμματά τους τα κριτήρια που καθόρισαν για να αποφύγουν τη διπλή καταβολή χρηματοδότησης των μελισσοκομικών προγραμμάτων βάσει, αφενός, της ενίσχυσης στον τομέα της μελισσοκομίας δυνάμει του άρθρου 55 του κανονισμού (ΕΕ) αριθ. 1308/2013 και, αφετέρου, της στήριξης της αγροτικής ανάπτυξης δυνάμει του κανονισμού (ΕΕ) αριθ. 1305/2013.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ 1

      ΕΙΣΑΓΩΓΙΚΕΣ ΔΙΑΤΑΞΕΙΣ

   Άρθρο 1
   Αντικείμενο
   Ο παρών κανονισμός καθορίζει τους κανόνες εφαρμογής που διέπουν την ενίσχυση της Ένωσης για τα εθνικά προγράμματα για τον τομέα της μελισσοκομίας, που αναφέρονται στο άρθρο 55 του κανονισμού (ΕΕ) αριθ. 1308/2013 (εφεξής «μελισσοκομικά προγράμματα»).
   Άρθρο 2
   Μελισσοκομικό έτος
   Για τους σκοπούς των μελισσοκομικών προγραμμάτων, ως «μελισσοκομικό έτος» νοείται η περίοδος 12 διαδοχικών μηνών από την 1η Αυγούστου έως τις 31 Ιουλίου.
   ΚΕΦΑΛΑΙΟ 2

      ΜΕΛΙΣΣΟΚΟΜΙΚΑ ΠΡΟΓΡΑΜΜΑΤΑ

   Άρθρο 3
   Κοινοποίηση των μελισσοκομικών προγραμμάτων
   Κάθε κράτος μέλος κοινοποιεί στην Επιτροπή την πρότασή του για ενιαίο πρόγραμμα μελισσοκομίας για ολόκληρη την επικράτειά του το αργότερο τη 15η Μαρτίου που προηγείται της έναρξης του πρώτου μελισσοκομικού έτους του προγράμματος.
   Άρθρο 4
   Περιεχόμενο των μελισσοκομικών προγραμμάτων
   Τα μελισσοκομικά προγράμματα περιλαμβάνουν τα στοιχεία που απαριθμούνται στο παράρτημα.
   Άρθρο 5
   Έγκριση των μελισσοκομικών προγραμμάτων
   1.   Τα μελισσοκομικά προγράμματα εγκρίνονται από την Επιτροπή σύμφωνα με το άρθρο 57 πρώτο εδάφιο στοιχείο γ) του κανονισμού (ΕΕ) αριθ. 1308/2013, το αργότερο τη 15η Ιουνίου που προηγείται της έναρξης του πρώτου μελισσοκομικού έτους του εν λόγω προγράμματος.
   2.   Τα εγκεκριμένα μελισσοκομικά προγράμματα τίθενται στη διάθεση του κοινού από την Επιτροπή στον δικτυακό της τόπο.
   Άρθρο 6
   Τροποποιήσεις στα μελισσοκομικά προγράμματα
   1.   Με την επιφύλαξη της παραγράφου 2, τα κράτη μέλη μπορούν να τροποποιήσουν τα μέτρα που περιλαμβάνονται στα μελισσοκομικά προγράμματά τους κατά τη διάρκεια του μελισσοκομικού έτους, για παράδειγμα με την εισαγωγή ή απόσυρση μέτρων ή ειδών δράσεων, εισάγοντας αλλαγές στην περιγραφή των μέτρων ή αλλαγές των όρων επιλεξιμότητας ή με τη μεταφορά κονδυλίων μεταξύ των μέτρων του προγράμματος, υπό την προϋπόθεση ότι τα εν λόγω μέτρα εξακολουθούν να είναι σύμφωνα με το άρθρο 55 παράγραφος 4 του κανονισμού (ΕΕ) αριθ. 1308/2013.
   Τα δημοσιονομικά όρια κάθε μέτρου είναι δυνατόν να τροποποιηθούν εφόσον δεν υπάρχει υπέρβαση του συνολικού ανώτατου ορίου των ετήσιων προβλέψεων δαπανών και η ενωσιακή συνεισφορά στα μελισσοκομικά προγράμματα αντιστοιχεί στο 50 % των δαπανών που βαρύνουν τα κράτη μέλη για τα προγράμματα αυτά, όπως εγκρίνονται.
   2.   Οι αιτήσεις για τροποποιήσεις στα μελισσοκομικά προγράμματα που συνεπάγονται την εισαγωγή ενός νέου μέτρου ή την ανάκληση μέτρου κοινοποιούνται στην Επιτροπή από τα κράτη μέλη και εγκρίνονται από την Επιτροπή πριν από την εφαρμογή τους.
   3.   Οι αιτήσεις που αναφέρονται στην παράγραφο 2 εγκρίνονται από την Επιτροπή σύμφωνα με την ακόλουθη διαδικασία:

               α)

               ζητείται η γνώμη των αντιπροσωπευτικών οργανώσεων που συνεργάζονται με τα κράτη μέλη για την εκπόνηση των μελισσοκομικών προγραμμάτων·

               β)

               η τροποποίηση θεωρείται ότι έχει εγκριθεί εάν η Επιτροπή δεν έχει υποβάλει παρατηρήσεις για την αίτηση μετά την πάροδο 21 εργάσιμων ημερών από την παραλαβή της αίτησης. Εάν η Επιτροπή έχει υποβάλει παρατηρήσεις, η τροποποίηση θεωρείται ότι έχει εγκριθεί μόλις το κράτος μέλος ενημερωθεί από την Επιτροπή ότι οι παρατηρήσεις έχουν αντιμετωπιστεί πλήρως.

         ΚΕΦΑΛΑΙΟ 3

      ΣΥΝΕΙΣΦΟΡΑ ΤΗΣ ΕΝΩΣΗΣ

   Άρθρο 7
   Επιλεξιμότητα των δαπανών και των πληρωμών
   Μόνο οι δαπάνες που πραγματοποιήθηκαν για την εφαρμογή των μέτρων που περιλαμβάνονται στο μελισσοκομικό πρόγραμμα του κράτους μέλους είναι επιλέξιμες για χρηματοδοτική συνεισφορά της Ένωσης.
   Οι πληρωμές, από τα κράτη μέλη στους δικαιούχους, που αφορούν μέτρα τα οποία εφαρμόζονται κατά τη διάρκεια κάθε μελισσοκομικού έτους πραγματοποιούνται εντός της 12μηνης περιόδου που αρχίζει στις 16 Οκτωβρίου του εν λόγω μελισσοκομικού έτους και λήγει στις 15 Οκτωβρίου του επόμενου έτους.
   ΚΕΦΑΛΑΙΟ 4

      ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΙ

   Άρθρο 8
   Έλεγχοι
   1.   Τα κράτη μέλη διενεργούν ελέγχους για να εξακριβώσουν ότι τηρούνται οι όροι χορήγησης της ενωσιακής χρηματοδότησης. Οι έλεγχοι αυτοί συνίστανται σε διοικητικούς και επιτόπιους ελέγχους και ακολουθούν τις γενικές αρχές που προβλέπονται στο άρθρο 59 του κανονισμού (ΕΕ) αριθ. 1306/2013.
   2.   Όσον αφορά τους επιτόπιους ελέγχους, τα κράτη μέλη απαιτούν επαλήθευση των εξής:

               α)

               της ορθής εφαρμογής των μέτρων που περιλαμβάνονται στα μελισσοκομικά προγράμματα, ιδίως των μέτρων για επενδύσεις και υπηρεσίες·

               β)

               εάν οι δαπάνες που έχουν όντως πραγματοποιηθεί είναι τουλάχιστον ισοδύναμες με τη χρηματοδοτική στήριξη που ζητείται·

               γ)

               ανάλογα με την περίπτωση, εάν ο αριθμός των κυψελών που δηλώθηκε συνάδει με τον αριθμό των κυψελών που διαπιστώθηκε ότι διατηρεί ο αιτών, λαμβανομένων υπόψη πρόσθετων στοιχείων που παρέχονται από τον μελισσοκόμο για τη δραστηριότητα κατά το σχετικό μελισσοκομικό έτος.

         3.   Τα κράτη μέλη εξασφαλίζουν ότι τουλάχιστον το 5 % των αιτούντων ενίσχυση στο πλαίσιο των μελισσοκομικών προγραμμάτων υπόκεινται σε επιτόπιους ελέγχους.
   Τα δείγματα ελέγχου προέρχονται από το σύνολο του πληθυσμού των αιτούντων και περιλαμβάνουν:

               α)

               τον αριθμό αιτούντων οι οποίοι επιλέγονται τυχαία, ώστε να προκύψει ένα αντιπροσωπευτικό ποσοστό σφάλματος·

               β)

               τον αριθμό αιτούντων οι οποίοι επιλέγονται με βάση ανάλυση κινδύνου σύμφωνα με τα ακόλουθα κριτήρια:

                           i)

                           το ποσό της χρηματοδότησης που χορηγείται στους δικαιούχους·

                           ii)

                           τη φύση των δράσεων που χρηματοδοτούνται στο πλαίσιο των μελισσοκομικών μέτρων·

                           iii)

                           τα συμπεράσματα των προηγούμενων επιτόπιων ελέγχων·

                           iv)

                           άλλα κριτήρια που καθορίζονται από τα κράτη μέλη.

         Άρθρο 9
   Αχρεωστήτως καταβληθέντα ποσά και κυρώσεις
   1.   Οι τόκοι που προστίθενται στο ποσό των αχρεωστήτως καταβληθέντων ποσών που ανακτώνται σύμφωνα με το άρθρο 54 παράγραφος 1, το άρθρο 58 παράγραφος 1 στοιχείο ε) ή το άρθρο 63 παράγραφος 3 του κανονισμού (ΕΕ) αριθ. 1306/2013 υπολογίζονται σύμφωνα με τις διατάξεις του άρθρου 27 του εκτελεστικού κανονισμού (ΕΕ) αριθ. 908/2014.
   2.   Σε περίπτωση απάτης ή σοβαρής αμέλειας για την οποία είναι υπεύθυνοι, οι δικαιούχοι, εκτός από την εκ νέου καταβολή των αχρεωστήτως καταβληθέντων ποσών που έλαβαν και τους σχετικούς τόκους σύμφωνα με το άρθρο 63 παράγραφος 3 του κανονισμού (ΕΕ) αριθ. 1306/2013, καταβάλλουν ποσό ίσο με τη διαφορά μεταξύ του αρχικώς καταβληθέντος ποσού και του ποσού που δικαιούνται.
   ΚΕΦΑΛΑΙΟ 5

      ΚΑΝΟΝΕΣ ΓΙΑ ΤΙΣ ΚΟΙΝΟΠΟΙΗΣΕΙΣ ΚΑΙ ΤΗ ΔΗΜΟΣΙΕΥΣΗ

   Άρθρο 10
   Ετήσια έκθεση εκτέλεσης
   1.   Έως τις 15 Μαρτίου κάθε έτους, αρχής γενομένης από το 2018, τα συμμετέχοντα κράτη μέλη κοινοποιούν στην Επιτροπή ετήσια έκθεση εκτέλεσης σχετικά με την εφαρμογή του μελισσοκομικού προγράμματός τους κατά το προηγούμενο έτος μελισσοκομίας.
   2.   Η ετήσια έκθεση εκτέλεσης περιλαμβάνει τα ακόλουθα στοιχεία:

               α)

               σύνοψη των δαπανών σε ευρώ κατά το μελισσοκομικό έτος, κατανεμημένες ανά μέτρο·

               β)

               τα αποτελέσματα με βάση τους δείκτες επιδόσεων που έχουν επιλεγεί για κάθε μέτρο εφαρμογής.

         Άρθρο 11
   Ημερομηνία κοινοποίησης του αριθμού των κυψελών
   Η κοινοποίηση που αναφέρεται στο άρθρο 3 του κατ' εξουσιοδότηση κανονισμού (ΕΕ) 2015/1366 υποβάλλεται πριν από τις 15 Μαρτίου κάθε έτους, αρχής γενομένης από το 2017.
   Άρθρο 12
   Κανόνες για τις κοινοποιήσεις
   Οι κοινοποιήσεις που αναφέρονται στα άρθρα 3, 6, 10 και 11 του παρόντος κανονισμού υποβάλλονται σύμφωνα με τον κανονισμό (ΕΚ) αριθ. 792/2009 της Επιτροπής (8).
   Άρθρο 13
   Δημοσίευση συγκεντρωτικών δεδομένων
   Η Επιτροπή δημοσιοποιεί στον ιστότοπό της τα ακόλουθα συγκεντρωτικά δεδομένα:

               α)

               τον αριθμό των κυψελών που κοινοποιήθηκαν σύμφωνα με το άρθρο 11·

               β)

               τις ετήσιες εκθέσεις εκτέλεσης που κοινοποιήθηκαν σύμφωνα με το άρθρο 10·

               γ)

               τη μελέτη σχετικά με τη διάρθρωση παραγωγής και εμπορίας του τομέα της μελισσοκομίας, που αναφέρεται στο σημείο 3) του παραρτήματος, η οποία περιλαμβάνεται στο μελισσοκομικό πρόγραμμα και κοινοποιήθηκε σύμφωνα με το άρθρο 3.

         ΚΕΦΑΛΑΙΟ 6

      ΤΕΛΙΚΕΣ ΔΙΑΤΑΞΕΙΣ

   Άρθρο 14
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Αυγούστου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ L 347 της 20.12.2013, σ. 549.

      (3)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (ΕΕ L 299 της 16.11.2007, σ. 1).

      (4)  Κανονισμός (ΕΚ) αριθ. 917/2004 της Επιτροπής, της 29ης Απριλίου 2004, για λεπτομέρειες εφαρμογής του κανονισμού (ΕΚ) αριθ. 797/2004 του Συμβουλίου σχετικά με ενέργειες στον τομέα της μελισσοκομίας (ΕΕ L 163 της 30.4.2004, σ. 83).

      (5)  Κατ' εξουσιοδότηση κανονισμός (ΕΕ) 2015/1366 της Επιτροπής, της 11ης Μαΐου 2015, για την συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις ενισχύσεις στον τομέα της μελισσοκομίας (βλέπε σελίδα 3 της παρούσας Επίσημης Εφημερίδας).

      (6)  Εκτελεστικός κανονισμός (ΕΕ) αριθ. 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ L 255 της 28.8.2014, σ. 59).

      (7)  Κανονισμός (EE) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).

      (8)  Κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (ΕΕ L 228 της 1.9.2009, σ. 3).

      ΠΑΡΑΡΤΗΜΑ
      Τα μελισσοκομικά προγράμματα περιλαμβάνουν τουλάχιστον τα ακόλουθα στοιχεία:

                  1)

                  αξιολόγηση των αποτελεσμάτων που έχουν επιτευχθεί μέχρι στιγμής κατά την εφαρμογή του προηγούμενου μελισσοκομικού προγράμματος, εάν υπήρχε τέτοιο πρόγραμμα. Από τα μελισσοκομικά προγράμματα 2020-2022, η εν λόγω αξιολόγηση βασίζεται στις τελευταίες δύο ετήσιες εκθέσεις εκτέλεσης του προηγούμενου προγράμματος, όπως αναφέρεται στο άρθρο 10·

                  2)

                  περιγραφή της μεθόδου που χρησιμοποιείται για τον καθορισμό του αριθμού των κυψελών σύμφωνα με το άρθρο 2 του κατ' εξουσιοδότηση κανονισμού (ΕΕ) 2015/1366·

                  3)

                  μελέτη που διενεργήθηκε από το κράτος μέλος σχετικά με τη διάρθρωση παραγωγής και εμπορίας του τομέα της μελισσοκομίας στην επικράτειά του. Η μελέτη παρέχει τουλάχιστον τις ακόλουθες πληροφορίες οι οποίες καλύπτουν τα δύο τελευταία ημερολογιακά έτη που προηγούνται της κοινοποίησης του μελισσοκομικού προγράμματος προς έγκριση:

                              i)

                              τον συνολικό αριθμό των μελισσοκόμων·

                              ii)

                              τον αριθμό των μελισσοκόμων που διαχειρίζονται περισσότερες από 150 κυψέλες·

                              iii)

                              τον συνολικό αριθμό των κυψελών που διαχειρίζονται μελισσοκόμοι με περισσότερες από 150 κυψέλες·

                              iv)

                              τον αριθμό των μελισσοκόμων που οργανώνονται σε ενώσεις μελισσοκόμων·

                              v)

                              την ετήσια εθνική παραγωγή μελιού σε kg κατά τη διάρκεια των δύο τελευταίων ημερολογιακών ετών που προηγούνται της κοινοποίησης του μελισσοκομικού προγράμματος προς έγκριση·

                              vi)

                              το φάσμα τιμών για το μέλι από διάφορα άνθη στον χώρο παραγωγής·

                              vii)

                              το φάσμα τιμών για το μέλι από διάφορα άνθη χύμα σε χονδρική πώληση·

                              viii)

                              την εκτιμώμενη μέση απόδοση σε kg μελιού ανά κυψέλη και ανά έτος·

                              ix)

                              το εκτιμώμενο μέσο κόστος παραγωγής (σταθερό και μεταβλητό) ανά kg παραγόμενου μελιού·

                              x)

                              τον αριθμό των κυψελών που καθορίζεται στη διάρκεια των δύο τελευταίων ημερολογιακών ετών που προηγούνται της κοινοποίησης του μελισσοκομικού προγράμματος προς έγκριση για εκείνα τα κράτη μέλη που δεν διέθεταν παρόμοιο πρόγραμμα για την προηγούμενη τριετία·

                  4)

                  αξιολόγηση των αναγκών του τομέα της μελισσοκομίας στο κράτος μέλος, τουλάχιστον με βάση την αξιολόγηση των αποτελεσμάτων του προηγούμενου μελισσοκομικού προγράμματος εάν υπήρχε, μελέτη σχετικά με τη διάρθρωση παραγωγής και εμπορίας του τομέα της μελισσοκομίας, και τα αποτελέσματα της συνεργασίας με τις αντιπροσωπευτικές οργανώσεις του μελισσοκομικού τομέα·

                  5)

                  περιγραφή των στόχων του μελισσοκομικού προγράμματος και σχέση μεταξύ των στόχων αυτών και των μελισσοκομικών μέτρων που επελέγησαν από τον κατάλογο του άρθρου 55 παράγραφος 4 του κανονισμού (ΕΕ) αριθ. 1308/2013·

                  6)

                  λεπτομερή περιγραφή των δράσεων που θα πραγματοποιηθούν στο πλαίσιο των μελισσοκομικών μέτρων που επελέγησαν από τον κατάλογο του άρθρου 55 παράγραφος 4 του κανονισμού (ΕΕ) αριθ. 1308/2013, συμπεριλαμβανομένων των εκτιμώμενων δαπανών και του σχεδίου χρηματοδότησης, κατανεμημένων ανά έτος και ανά μέτρο·

                  7)

                  τα κριτήρια που ορίζονται από τα κράτη μέλη για να εξασφαλιστεί ότι δεν υπάρχει διπλή χρηματοδότηση των μελισσοκομικών προγραμμάτων σύμφωνα με το άρθρο 5 του κατ' εξουσιοδότηση κανονισμού (ΕΕ) 2015/1366·

                  8)

                  τους δείκτες επιδόσεων που χρησιμοποιούνται για κάθε μέτρο μελισσοκομίας που έχει επιλεγεί. Τα κράτη μέλη επιλέγουν τουλάχιστον ένα δείκτη επιδόσεων ανά μέτρο·

                  9)

                  τις διατάξεις εφαρμογής του μελισσοκομικού προγράμματος που περιλαμβάνουν:

                              i)

                              τον καθορισμό από το κράτος μέλος ενός σημείου επαφής αρμόδιο για τη διαχείριση των μελισσοκομικών προγραμμάτων·

                              ii)

                              περιγραφή της διαδικασίας ελέγχων παρακολούθησης·

                              iii)

                              περιγραφή των δράσεων που πρέπει να ληφθούν σε περίπτωση αχρεωστήτως καταβληθέντων ποσών στους δικαιούχους, συμπεριλαμβανομένων των κυρώσεων·

                              iv)

                              διατάξεις που διασφαλίζουν ότι το εγκεκριμένο πρόγραμμα δημοσιοποιείται στο κράτος μέλος·

                              v)

                              τις δράσεις που αναλαμβάνονται σε συνεργασία με αντιπροσωπευτικές οργανώσεις του μελισσοκομικού τομέα·

                              vi)

                              περιγραφή της μεθόδου που χρησιμοποιήθηκε για την αξιολόγηση των αποτελεσμάτων των μέτρων του μελισσοκομικού προγράμματος για τον τομέα της μελισσοκομίας του οικείου κράτους μέλους.